DEPARTAMENTUL PENTRU PREGĂTIREA PERSONALULUI DIDACTIC

**METODOLOGIE PROPRIE**

**privind organizarea examenelor de finalizare a studiilor la Programul de formare psihopedagogică în vederea certificării competențelor pentru profesia didactică**

**în cadrul Departamentului pentru Pregătirea Personalului Didactic**

 **Intrat în vigoare la data de \_\_\_\_\_\_\_\_**

**prin HS nr. 355/16.06.2023, ediţia 2**

|  |  |  |  |  |  |  |
| --- | --- | --- | --- | --- | --- | --- |
| EDITIA | Nume, prenume, funcţia | Număr Art.şi alinmodificat/ adăugat | Avizat | Aviz de legalitate nr. | Aprobat prin HS | REVIZIA |
| **Elaborat** | **Verificat** |
| 1 | Lect.univ.dr. Iuliana LunguLect.univ.dr. Claudia PopaAsist. univ. dr. Mirela Doga  | Prof.univ.dr. Daniela CăprioarăLect.univ.dr. Mihaela VărășteanuSecretar Anghel AnetaSecretar Rodica BanuSecretar Liliana Ercuță | **-** | HCA nr. 710/ 31.05.2022  | Aviz nr. 170/ 10.06.2022 | HS nr. 331/ 14.06.2022 | 0 |
| 2 | Lect.univ.dr. Mihaela BăiceanuLect. univ. dr. Ana-Maria BezemLect.univ.dr. Claudia PopaAsist. univ. dr. Mirela DogaSecretarAneta AnghelSecretar Liliana Ercuță | Prof.univ.dr. Daniela CăprioarăLect.univ.dr. Iuliana LunguSecretar Rodica Banu |  | HCA nr.805/07.06.2023 | Aviz nr.  | HS nr. 355/16.06.2023 | 0 |

**Cuprins**

**1. SCOP 3**

**2. DOMENIU DE APLICARE 3**

**3. DOCUMENTE DE REFERINŢĂ 3**

[**4. DEFINIŢII ŞI ABREVIERI ALE TERMENILOR UTILIZAŢI**](#_Toc100769778) **3**

[**5. DESCRIEREA ACTIVITĂȚII**](#_Toc100769779) **3**

[**5.1. CONSIDERAȚII GENERALE**](#_Toc100769780) **3**

[**5.2. ORGANIZAREA ȘI DESFĂȘURAREA EXAMENELOR DE ABSOLVIRE**](#_Toc100769781) **4**

**6. DISPOZIŢII FINALE 6**

**ANEXE 9**

**1, SCOP**

Scopul prezentei metodologii este de a descrie modul de organizare şi desfăşurare a examenelor de absolvire a Programului de formare psihopedagogică în vederea certificării competențelor pentru profesia didactică, Nivel I și Nivel II, organizate în cadrul Departamentului pentru Pregătirea Personalului Didactic.

**2. DOMENIU DE APLICARE**

Prezenta metodologie se aplică în cadrul Departamentului pentru Pregătirea Personalului Didactic la examenul de absolvire a Programului de formare psihopedagogică psihopedagogică în vederea certificării competențelor pentru profesia didactică, Nivel I și Nivel II*.*

**3. DOCUMENTE DE REFERINȚĂ**

1. Regulament privind organizarea examenelor de finalizare a studiilor în învățământul superior – examene de licență/diplomă și disertație – în cadrul Universității “Ovidius” din Constanța, aprobat prin HCA nr. 361/28.03.2023 și HS nr. 192/12.05.2023.

**4. DEFINIȚII ȘI ABREVIERI**

|  |  |
| --- | --- |
| **Abrevierea** | **Termenul Abreviat** |
| UOC | Universitatea “Ovidius” din Constanța |
| DPPD | Departamentul pentru Pregătirea Personalului Didactic |
| ME | Ministerul Educației  |

*Notă: „Programul de formare psihopedagogică în vederea certificării competențelor pentru profesia didactică” va fi numit în acest document ,,Programul de formare psihopedagogică”*.

**5. DESCRIEREA ACTIVITĂȚII**

**5.1. CONSIDERAȚII GENERALE**

**Art. 1.** Examenul de absolvire a *Programului de formare psihopedagogică* Nivel I și Nivel II se organizează și se desfășoară potrivit prevederilor prezentei metodologii.

**5.2. ORGANIZAREA ȘI DESFĂȘURAREA EXAMENELOR DE ABSOLVIRE**

**Art. 2.**

*Programul de formare psihopedagogică* se finalizează cu examen de absolvire pentru fiecare nivel de certificare.

**Art. 3.**

Participarea studentului la examenul de absolvire este condiţionată de promovarea tuturor examenelor şi colocviilor prevăzute în Planul de învăţământ corespunzător *Programului de formare psihopedagogică* pentru Nivelul I, respectiv Nivelul II de studiu.

**Art. 4**

1. Examenele de finalizare a studiilor se pot organiza în 3 sesiuni, în perioadele stabilite de conducerea DPPD și aprobate de CA și Senatul UOC, astfel:
2. prima sesiune: lunile iunie-iulie;
3. a doua sesiune: luna septembrie;
4. a treia sesiune: luna februarie a anului universitar următor.
5. Sesiunile a doua și a treia se organizează în condițiile depășirii unui număr minim de absolvenți înscriși, stabilit prin hotărâre a Consiliului DPPD.
6. Absolvenții promoțiilor anterioare se pot înscrie la examenele de finalizare a studiilor în sesiunile programate pentru promoția curentă.
7. Examenele de absolvire se vor desfășura conform Calendarulului examenului de finalizare a studiilor stabilit de Consiliul DPPD și aprobat de Senatul UOC, afișat la avizierul secretariatului DPPD și pe site-ul DPPD – UOC: <http://dppd.univ-ovidius.ro/>.

**Art. 5**

1. Examenul de absolvire constă în elaborarea și susținerea unui portofoliu didactic. Acesta este un pachet de documente care reflectă sintetic nivelul şi calitatea competenţelor dobândite de absolvenţi prin parcurgerea *Programului de formare psihopedagogică*.
2. Structura și conținutul portofoliului didactic pentru examenul de absolvire a Programului de formare psihopedagogică Nivel I sunt prezentate în Anexa 1.
3. Structura și conținutul portofoliului didactic pentru examenul de absolvire a Programului de formare psihopedagogică Nivel II sunt prezentate în Anexa 2.
4. Documentele incluse în portofoliu didactic vor fi realizate sub coordonarea cadrelor didactice care au predat disciplina Didactica specializării/ Didactica domeniului.
5. Absolvenții cu dublă specializare vor realiza câte un portofoliu didactic pentru fiecare specializare.

**Art. 6**

1. Comisiile de evaluare pentru susținerea examenului de absolvire sunt propuse de Consiliul DPPD şi aprobate de CA și Senatul UOC.
2. Fiecare comisie va avea în componenţă două cadre didactice cu doctorat științific, dintre care un cadru didactic cu specializarea Pedagogie/Ştiinţele Educaţiei/Psihologie și un cadru didactic care a predat Didactica specialității/ Didactica domeniului.
3. În cazul absolvenților cu dublă specializare, prezentarea portofoliilor se va face în fața comisiilor desemnate pentru fiecare din cele două specializări.
4. Componența comisiilor de evaluare pentru susținerea examenului de absolvire se publică pe pagina web a DPPD.

**Art. 7**

* 1. Condițiile de înscriere și datele privind examenul de absolvire se afișează la avizierul DPPD și pe pagina web a DPPD.
	2. Pentru a se înscrie la examenul de finalizare a studiilor, absolvenții completează și transmit pe adresa de e-mail a DPPD Cererea de înscriere (Anexa 3);

**Art. 8**

1. Absolvenții vor transmite cadrului didactic coordonator portofoliul didactic în format electronic.
2. În cazul absolvenților cu dublă specializare portofoliile de absolvire vor fi trimise în format electronic, respectiv cadrelor didactice coordonatoare.
3. Documentul trimis va avea ca denumire identitatea candidatului: nume de familie (în cazul persoanelor care au un alt nume obținut în urma căsătoriei, acesta se va trece între paranteze, după numele din certificatul de naștere)\_prenumele\_specializarea

(de ex., Popescu\_(Ionescu)\_Ioana\_Portofoliu absolvire\_educație fizică)

1. Portofoliul de absolvire va fi semnat olograf pe pagina de gardă (Anexa 4) și pe fiecare pagină.
2. Fiecare cadru didactic coordonator va transmite către Președintele comisiei de examen din care face parte, folderul cu portofoliile absolvenților.
3. Programarea examinării absolvenților (data, ora, locaţia) se va face cu respectarea calendarului stabilit de Consiliul DPPD și aprobat în CA și Senat și se va afișa la avizierul DPPD şi pe pagina web a DPPD, pentru a fi luată la cunoștință de toți absolvenții direct interesați.

**Art. 9**

1. Examenele de finalizare a studiilor se vor desfășura în prezenţa, în acelaşi loc şi în acelaşi moment, a comisiei/comisiilor de examen specifice fiecărei probe şi a absolventului examinat.
2. La data și ora programată, comisia de examen va începe examinarea și va efectua prezența absolvenților, în baza cataloagelor conținând numele și prenumele tuturor absolvenților înscriși. Aceștia se vor identifica cu actul de identitate, pe care îl vor arăta comisiei de examen.
3. Evaluarea absolventului se realizează oral și constă în prezentarea conţinutului portofoliului didactic. Întrebările comisiei vor viza fundamentarea şi explicitarea materialelor conţinute în portofoliul didactic, în vederea evaluării nivelului de competențe psihopedagogice.
4. Fiecare candidat își va prezenta unul dintre documentele din portofoliu, la alegerea unuia din membrii comisiei de examen
5. După prezentarea documentului selectat, fiecare candidat va răspunde întrebărilor tematice referitoare la diverse aspecte ale portofoliului, întrebări formulate de membrii comisiei.
6. Absolventul nu poate părăsi sesiunea de examinare decât după ce a fost examinat, cu acordul comisiei de examen.
7. În timpul examinării este interzisă comunicarea absolventului cu orice altă persoană,
8. Orice încercare dovedită de fraudă în timpul desfășurării probelor de examen se sancționează cu eliminarea absolventului respectiv din examen, menționându-se în toate documentele «eliminat» din examen.
9. Absolventul nu poate folosi materiale în sensul copierii, fotografierii sau reproducerii lor în alte scopuri decât examinarea la care participă.
10. Absolventul trebuie să prezinte o ținută decentă în timpul examinării.

**Art. 10**

1. Fiecare membru al comisiei evaluează cu note întregi, de la 1 la 10 conţinutul şi modul de prezentare a portofoliului didactic, iar nota finală reprezintă media aritmetică a notelor acordate de fiecare membru al comisiei. Pentru evaluare, va fi întocmit un borderou de notare.
2. Secretariatul va trimite Președintelui de comisie cataloagele cu numele și specializarea absolvenților, însoțite de numărul matricol.
3. Notele finale sunt trecute în cataloage cu semnăturile membrilor comisiei pentru fiecare absolvent.
4. Nota minimă de promovare este 7, fiind reprezentată de media fără rotunjire a notelor acordate de fiecare membru al comisiei.
5. Rezultatele examenului de absolvire se transmit la secretariatul DPPD și se afișează anonimizat pe site-ul DPPD în cel mult 48 de ore de la data încheierii examenului.
6. Pentru probele orale nu se admit contestații cu privire la modul de evaluare.

**Art. 13**

1. Secretariatul DPPD are obligaţia de a arhiva electronic portofoliile didactice ale absolvenţilor Programului de formare psihopedagogică şi de a le păstra o perioadă de 3 ani.

**6. DISPOZIȚII FINALE**

**Art. 11**

1. Absolvirea programului de formare psihopedagogică se finalizează cu obţinerea Certificatului de absolvire corespunzător nivelului absolvit, respectiv:
	* 1. absolvenţii care au finalizat *Programul de formare psihopedagogică* corespunzător nivelului I de certificare pentru profesia didactică și au promovat examenul de absolvire a programului, obţin *„Certificatul de absolvire a programului de formare psihopedagogică" - Nivelul I*, care le acordă dreptul de a ocupa posturi didactice în învăţământul antepreşcolar, preşcolar, primar, gimnazial, profesional şi în ciclul inferior al liceului;
		2. absolvenţii care au finalizat programul de formare psihopedagogică corespunzător nivelului II de certificare pentru profesia didactică şi au promovat examenul de absolvire, obţin *„Certificatul de absolvire a programului de formare psihopedagogică" - Nivelul II*, care le acordă dreptul de a ocupa posturi didactice la toate nivelurile sistemului naţional de învăţământ preuniversitar.
2. Absolvenții *Programului de formare psihopedagogică* – Nivelul I, care au parcurs programul de formare în calitate de student, obțin Certificatul de absolvire numai după obținerea diplomei de studii universitare de licență.
3. Absolvenții *Programului de formare psihopedagogică* – Nivelul II, care au parcurs programul de formare în calitate de student, obțin Certificatul de absolvire numai după obținerea diplomei de studii universitare de master.
4. Certificatele de absolvire a programului de formare psihopedagogică pentru absolvenții care au promovat examenul de finalizare a studiilor se eliberează în termen de cel mult 12 luni de la data promovării acestuia.
5. Certificatele vor fi eliberate de serviciul de specialitate din cadrul UOC (<https://www.univ-ovidius.ro/studenti/servicii/acte-de-studii>) sunt eliberate conform regimului actelor de studii și vor avea ca anexă foaia matricolă în limba română și în limba engleză, conținând situația școlară a absolventului.
6. Până la eliberarea certificatului, absolvenții care au promovat examenul de finalizare a studiilor primesc, la cerere, adeverință de absolvire a studiilor. Adeverința de absolvire conferă titularului aceleași drepturi legale ca și certificatul.
7. Absolvenților li se eliberează, de regulă, o singură adeverință de finalizare a studiilor. În cazul pierderii sau distrugerii, la cerere, se eliberează o nouă adeverință, cu un nou număr de înregistrare, al cărei termen de valabilitate se încadrează în perioada de maximum 12 luni calculată de la promovarea examenului de finalizare a studiilor.
8. Absolvenții care nu susțin sau nu promovează examenul de finalizare a studiilor primesc, la cerere, o adeverință de absolvire fără examen de finalizare a studiilor, care atestă absolvirea *Programului de formare psihopedagogică* și care va specifica disciplinele promovate.
9. Absolvenții promoțiilor anterioare se pot înscrie la examenele de finalizare a studiilor în sesiunile programate, cu suportarea de către candidat a cheltuielilor aferente, în condiţiile stabilite prin prezenta metodologie, aprobată în Consiliul DPPD şi validate de Senatul UOC în conformitate cu preverile legate în vigoare.

**Art. 12**

(1) Conducerea DPPD și Comisia de examen poartă întreaga responsabilitate pentru organizarea și desfășurarea examenelor de finalizare a studiilor.

(2) Metodologia proprie de organizare a examenelor de finalizare a studiilor se afișează la avizierul și pe pagina web a DPPD.

**Art. 13**

Prezenta metodologie se aplică începând cu sesiunile de examene de finalizare a studiilor aferente promoției 2022-2023, precum și absolvenților care nu au susținut sau nu au promovat examenul de finalizare a studiilor până la intrarea sa în vigoare.

**Art. 14**

Prezenta metodologie se completează cu prevederile legale în vigoare și cu prevederile *Regulamentului privind organizarea examenelor de finalizare a studiilor în învățământul superior – examene de licență/diplomă și disertație – în cadrul Universității “Ovidius” din Constanța*.

Prezenta metodologie a fost aprobată în şedinţa Consiliului DPPD din data de 23.05.2023 şi în şedinţa Senatului Universităţii “Ovidius” din Constanţa din data de 16.06.2023.

**Director**

**Prof. univ. dr. Daniela Dumitra Căprioară**

Anexa 1

**Portofoliul** **didactic pentru examenul de absolvire**

**a Programului de formare psihopedagogică, Nivel I (Licență și Postuniversitar)**

|  |  |
| --- | --- |
| **Documentul** | **Metodologia** |
| Un eseu pe o temă la alegere (6-8 pagini) | * tema eseului trebuie să corespundă cel puțin uneia dintre disciplinele obligatorii prevăzute în Planul de învățământ al Programului de formare psihopedagogică pe care îl absolvă (Nivel I).
 |
| Un proiect de lecţie la disciplina Didactica specializării (monospecializare)sauDouă proiecte de lecție la disciplina Didactica specializării, câte unul pentru fiecare specializare (pentru dubla specializare) | * se vor puncta în prezentare:
* finalitățile lecției
* minim două forme de organizare a lecției
* minim două metode didactice interactive
* un set de mijloace de instruire
 |
| O probă de evaluare (formativă sau sumativă) la disciplina Didactica specializării (monospecializare)sauDouă probe de evaluare (formativă sau sumativa) la disciplina Didactica specializării, câte unul pentru fiecare specializare (pentru dubla specializare) | * se va pune accent pe rolul și implicațiile pedagogice ale instrumentului de evaluare prezentat
 |

Anexa 2

**Portofoliul didactic pentru examenul de absolvire a Programului de formare psihopedagogică, Nivel II (Licență și Postuniversitar)**

|  |  |
| --- | --- |
| **Documentul** | **Metodologia** |
| Un proiect de lecţie din Didactica domeniului  | * se va pune accent pe rolul și implicațiile pedagogice ale proiectării didactice în procesul de instruire școlară
* prezența:
* finalităților lecției;
* minim două forme de organizare a lecției;
* minim două metode didactice interactive;
* unui set de mijloace de instruire;
* integrării evaluării în predare-învățare;
* unor elemente de interdisciplinaritate.
 |
| O probă de evaluare (formativă sau sumativă) la disciplina Didactica domeniului | * se va pune accent pe rolul și implicațiile pedagogice ale instrumentului de evaluare prezentat
 |
| O comunicare prezentată la o manifestare ştiinţifică organizată la nivel local/universitar, naţional sau international sau un eseu/ referat/ cercetare proprie (8-10 pagini). | * tema comunicării/eseului/referatului/cercetării trebuie să corespundă cel puțin uneia dintre disciplinele prevăzute în Planul de învățământ al Programului de formare psihopedagogică pe care îl absolvă
 |

Anexa 3

Departamentul pentru Pregătirea Personalului Didactic

 Avizat,

 Director,

***Cerere de înscriere la examenul de finalizare de studii***

Subsemnatul/a...................................................................................................................................…,

*(numele şi prenumele din Certificatul de naştere, cu iniţiala tatălui)* căsătorit/ă ..............................................................................................................................................,

*(numele din Certificatul de căsătorie)*

născut/ă la data de ................................, în localitatea ......................................................................

judeţul ........................................., ţara ...................................., telefon ..................................., fiul/fiica lui ................................................................ şi a ..........................................................., înscris(ă) laProgramul de formare psihopedagogică în vederea certificării competențelor pentru profesia didactică Nivel ….., tip program …………………………….. *(se va complete cu <universitar> sau <postuniversitar>)* student(ă) al/a Facultăţii de .....................................................................................… *(nu se va completa de cursanții care urmează Programul de formare psihopedagogică -Postuniversitar)*, specializarea/ domeniul ...............................................................................................................................................................,

vă rog să îmi aprobaţi înscrierea la Examenul de finalizare de studii a Nivelului ………, ce se va organiza în sesiunea ………………..

Data Semnătura

Anexa 4

**DEPARTAMENTUL PENTRU PREGĂTIREA PERSONALULUI DIDACTIC**

**PORTOFOLIU DE ABSOLVIRE**

**Programului de formare psihopedagogică**

**Nivelul ………….**

**Coordonator**

*(titlul științific, numele și prenumele cadrului didactic coordonator)*

 **Absolvent**

*(numele și prenumele)*

**Specializarea**

 *(Specializarea/domeniul)*

**Semnătura absoventului/ absolventei**

**Sesiunea ………...**